方萬策

方萬策（），字元忠，號鍾華，福建興化府莆田縣人，民籍，明朝政治人物。

 生平 
萬曆十年（1582年）壬午科福建鄉試第八十二名。萬曆十一年（1583年）聯捷癸未科第三甲第九名進士。工部觀政，本年授行人，十六年选任雲南道監察御史，本年差屯田印馬。萬曆十六年（1588年），與給事中陳尚象、吳文梓、楊文煥，御史崔景榮等彈劾太監張鯨。《明史·卷305》鯨性剛果，帝倚任之。其在東廠兼掌內府供用庫印，頗為時相所憚。而其用事司房邢尚智，招權受賕。萬曆十六年冬，御史何出光劾鯨及其黨鴻臚序班尚智與錦衣都督劉守有相倚為奸，專擅威福，罪當死者八。帝命鯨策勵供事，而削尚智、守有職，余黨法司提問。給事中陳尚象、吳文梓、楊文煥，御史方萬策、崔景榮復相繼論列，報聞。法司奏鯨等贓罪，尚智論死，鯨被切責。萬曆十七年（1589年）二月，方萬策又與江西道御史林可成等人，交章彈劾吏部侍郎徐顯卿，導致其致仕。《明神宗實錄》：萬曆十七年二月乙巳 南京雲南道御史方萬策、江西道御史林可成，交章劾吏部右侍郎徐顯卿，言其擠排張位、沈一貫，使告退；李長春、韓世能使改南，及結納富商，媚事大璫，僭越淫亂，寅緣納賄諸不法事。旨：下吏部。十八年升浙江佥事，分巡嘉湖道，十九年丁憂。二十三年補官貴州僉事、分巡畢節兵備道《貴州通志·卷17》。二十六年升貴州參議，二十七年調廣東參議，海北巡道（驻廉州，辖雷廉二府）。

家族
曾祖父方熊，曾任監生；祖父方子春；父親方鍪。前母陳氏；母彭氏。慈侍下。兄方鲲（贡士）、方萬有（工科给事中）、方山、方岳（听选官）、方继曾（贡士）、方萬育，弟萬仞。

参考文献

Category:明朝雲南道監察御史
Category:明朝貴州按察司僉事
Category:莆田人
W
Category:明朝行人司行人
Category:明朝浙江按察司佥事
Category:明朝貴州布政使司參議
Category:明朝廣東布政使司參議